שבת מקץ – חנוכה תשע"א לע"נ קיינא רבקה בת משה יעקב

**בין אתונה לירושלים –התנגשות בין התרבות היוונית לתרבות העברית וחנוכה בימינו**

**עפ"י הגותו של הרב מניטו יהודא ליאון אשכנזי זצ"ל**

"מה ראה ירמיהו למשול אבותינו כזית? אלא – כל המשקין מתערבין זה בזה והשמן אינו מתערב אלא עומד, כך ישראל אין מתערבין עם העו"כ" (שמות רבה ל"ו).

חג החנוכה מציין נקודת מפנה מייחודיות גלויה של עם ישראל לייחודיות נסתרת, הרי שייתכן שמשמעות פך השמן, על פי המדרש הנ"ל, היא נקודת ההבדל הפנימית, נסתרת, שבין ישראל לעמים.

**א: היום השמיני (הרב מניטו)**

ויהי ערב ויהי בוקר יום ראשון ...ויהי ערב ויהי בוקר יום שישי ...

"בתורה לא נאמר "ויהי ערב ויהי בוקר יום השביעי "- ומשמע שאנו עדיין מצויים במסגרת אותו יום השביעי . כאשר יגיע היום השביעי לסיומו ותוכנית הולדתו של בן האדם תוגשם במלואה , יעבור העולם ליום השמיני".

ולכן כאשר מוזכר אירוע הקשור למספר שמונה יש לו משמעות משיחית

1. הלוח השנה הנוצרי (שבת יום ראשון ) לוח שנה מוסלמי (שבת יום שישי)
2. הרב מניטו - "חג החנוכה הוא חג בן שמונה ימים ומכאן שבני הדור ההוא ראו בהישרדותה של הזהות היהודית בתקופת הכיבוש היווני ביהודה ובהתחדשותה בבחינת תחיית המתים , אירועים בעלי משמעות משיחית "

**ב: שם ויפת – מדעי הטבע ומדעי האדם**

זהות ישראל מגלמת את עיקר שושלת שם וזהות יוון שושלת יפת

המהר"ל מפראג הִרבה להתעסק במצות נר חנוכה, והקדיש לכך את ספרו 'נר מצוה'. הוא ראה בחנוכה את תשתית המאבק האידאי בין ישראל ליוון, בין התורה לפילוסופיה. לשאלה– מהו שורש מצות הדלקת נרות חנוכה, עונה המהר"ל:

1. . "...ועוד י"ל – שעיקר מה שקבעו ימי חנוכה, בשביל שהיו מנצחים את היוונים, רק שלא היה נראה שהיה כאן נצחון הזה על ידי נס שעשה השי"ת, ולא היה זה מכחם וגבורתם. ולפיכך נעשה הנס ע"י נרות המנורה,שידעו שהכל היה בנס מהשי"ת..." (נר מצוה ח"ב).
2. פחד יצחק בהרחבת דבריו של המהר"ל עפ"י לשונו של הרב מניטו

"חוכמת יוון העניקה לעולם את המתט' לשון המדע , יוון העניקה לעולם שליטה בטבע , וזאת הייתה תוכנית הבורא עפ"י התורה .

חכמת ישראל היא שונה ומשימת העם העברי אינה שליטה בחומר אלא התמודדות עם בעיית ערכים, מוסר ורוח , על עם ישראל מוטל לברר לעולם את הערכים המוסריים ובערכים הרוחניים .משימת עם ישראל לטפל באדם ולא בטבע .

הרב הוטנר טוען שתי התרבויות יון וישראל נועדו לחלק את משימת המשיחיות הכלל האנושית צריכה לבוא הצלחת של יוון ואח"כ הצלחתה של ישראל.

העימות התחיל כאשר אנשי יון ניסו לכפות את השיטה של מחקר החומר על תחום שאינו הולם אותה כלל – האדם .(מדעי הרוח פילוספיה יונית), היונים ניסו לקחת על עצמם גם את חקר הרוח האנושית.

**חג החנוכה משמעותו היא ההצלחה של עם ישראל לגבור על העולם ההלניסטי ולהכשילו לחנוכה המחודשת הייתה חשיבות משיחית מבחינת ההיסטוריה האנושית כולה**

**ג: חנוכה בימינו**

**הרב מניטו**

1. "גם היום אנו חווים את הבעיה שהתעוררה בתקופת המקבים השאלה המשיחית הניצבת מה עתידה של של חכמת הנפש והמוסר בעידן שבו מדעי הטבע המתקדמים .

גם היום סוד חכמת האדם והמוסר ניצבת בפני הכחדה , האם תצליח החברה העברית לפתח שיטה לידיעת האדם בעבור האנושות?

האם יצליח עם ישראל לעבור בזריזות מן המשיחיות של יוסף למשיחיות של יהודה?

"מה שלא נורמלי הוא שכה מעט יהודים רואים בעיסוק בתלמוד את ייעודם ואם תאמר שישנם המוני בני ישיבות , אומר שלא בכך מדובר לאור הבעיות שהאנושות ניצבת בפניהן זקוקים לאנשי ערכים בעלי שיעור קומה המסוגלים לחדש את תוכנה של התורה בעבור האנושות כולה "

החכמה היהודית נמצאת בתלמוד – התלמוד מלמד את המוסר האמיתי , לימוד אמיתי של התלמוד הוא כניסה לעומק הפנימי של מהות הנשמה היהודית האצורה דווקא בגמרא ולא בשום מקום אחר "

חוכמת ישראל, חכמת המוסר יש להשקיע חיים שלמים ולא כמה שנות לימוד לקבלת תעודה , נשמת ישראל היא תולדה של תהליך רוחני אדיר שנשך דורות

**פחד יצחק (הרב הוטנר)**

1. "...מכיון שאורו של נר חנוכה הוא הפורקן משעבודה של חכמת התורה אל חכמות החוץ של יוון, הרי פורקן זה מתייחס הוא בעיקר לשחרורו של כוח התענוג הפנימי מידו של החוץ, למען יוכל... להתבדל להתייחד עם השגתה של חכמת התורה בלבדה. ...פורקן חכמתה של כנסת ישראל מחושך יוון הוא השבת עריבותם ומתיקותם של דברי התורה לאיתן פנימיותם, בכדי להעמיד על תלה את ההבדלה בין חכמת התורה ובין חכמות החוץ, ולבטל על ידי זה את החושך של תרגום התורה ליוונית ומתוך כך להתעצם בקדושת הבדלה בין ישראל לעמים אשר תרגום זה הוא מחיקתה" (פחד יצחק, עמ' נב-נג).

"כי בשמנוֹ של נר חנוכה גנוזים הם בשבילנו: כוחות התאמצות אשר בשמירת הגבול בין חכמת התורה, לבין שאר עניני שכל; וכוחות שמירת התענוג הפנימי שבנפש – לבל יפסל ביציאה לחוץ של החכמה החיצונית..." (עמ' נד) .

1. **שבת כג**

**א"ר חייא בר אשי אמר רב המדליק נר של חנוכה צריך לברך ....**

**מאי מברך מברך? אשר קדשנו במצותיו וצונו להדליק נר של חנוכה.**

**והיכן צונו ?**

**רב אויא אמר (דברים יז, יא) מלא תסור (על פי התורה אשר יורוך ועל המשפט אשר יאמרו לך לא תסור מן הדבר אשר יגידו לך ימין ושמאל )**

**רב נחמיה אמר (דברים לב, ז) שאל אביך ויגדך זקניך ויאמרו לך(**

**"על פי פסוק זה דעת התורה בסוגייתנו מושתת על המדרגה הנשמתית שבעם ישראל**

**בנוגע לכל שאר המצוות די היה באפשרות הראשונה . בכל המצוות האחרות התורה מעניקה סמכות לשופטי כל דור ודור לפסוק הלכה באמצעות ההיגיון , אבל בסוגיית חנוכה אנו נדרשים לשאל אביך ויגדך " מכייון שכל מהותו של חג החג מגלמת את העימות שבין חכמת ישראל לחוכמת יוון האם יסודות מערכת הערכים יוגדרו עפ"י ההיגיון או על בסיס עומק הזהות –**

**תלמוד בבלי שבת כא**

"מאי חנוכה? דתנו רבנן: בכ"ה בכסליו יומי דחנוכה... שכשנכנסו יוונים להיכל טמאו כל השמנים שבהיכל, וכשגברה מלכות בית חשמונאי ונצחום בדקו ולא מצאו אלא פך אחד של שמן שהיה מונח בחותמו של כהן גדול, ולא היה בו אלא להדליק יום אחד, נעשה בו נס והדליקו ממנו שמונה ימים, לשנה אחרת קבעום ועשאום לימים טובים..." (שבת כא.).

"למה נסמכה פרשת המנורה לפרשת הנשיאים – לפי שכשראה אהרון חנוכת הנשיאים חלשה אז דעתו. אמר לו הקב"ה: חייךָ, שלך גדולה משלהם! שאתה מדליק ומיטיב את הנרות בוקר וערב" (פירושו לבמדבר ח', ב)

**הרמב"ן**

"ולא נתברר לי למה ניחמו בהדלקת הנרות ולא ניחמו בקטורת... וכל הקורבנות?... אבל לא רמזו אלא לנרות חנוכת חשמונאי, שהיא נוהגת אף לאחר חורבן בגלותינו" (בפירושו שם, בעקבות כמהמדרשים) .

אלא ששאלתנו בעינה עומדת: מדוע נבחרה דווקא המנורה? על-מנת לענות על כך, נעיין באחד מדיני המנורה: הדלקה לאו עבודה היא (יומא כד:) . מן העקרון הנ"ל נגזרים שני דינים:1. לולא היתה בעיה לזר (1) מיקום המנורה בשעת הדלקתה אינו מעכב; (2) עקרונית, כל אחד מישראל יכול להדליק את המנורה (אם -למשל - יוציאו בשבילו את המנורה החוצה מההיכל, שהרי אסור לישראל להכנס אליו)

**וכך בלשון הרמב"ם:**

"וכן הדלקת הנרות (במנורת המקדש) כשירה בזרים. לפיכך אם הטיב הכהן את הנרות והוציאן לחוץ, מותר לזר להדליקן" (הל' ביאת המקדש ט',ז', ועי' ראב"ד וכס"מ שם) .

**ה'שם משמואל'** משלים את המהלך:

"מה שלא נשאר בגבולין מעבודת המקדש רק נרות חנוכה... (הוא משום ש)הדלקת המנורה כשרה אף בזר, ואפילו בחוץ,על כן נשאר ממנה זכר בזמן הזה" (פר' מקץ, שנת תרע"ג).